CELEX: 31983R2055
Language: el
Date: 1983-07-20 00:00:00
Title: Κανονισμός (ΕΟΚ) αριθ. 2055/83 της Επιτροπής της 20ής Ιουλίου 1983 για την κατάταξη εμπορευμάτων στις κλάσεις 84.49 και 85.05 του κοινού δασμολογίου

Avis juridique important

|

31983R2055

Κανονισμός (ΕΟΚ) αριθ. 2055/83 της Επιτροπής της 20ής Ιουλίου 1983 για την κατάταξη εμπορευμάτων στις κλάσεις 84.49 και 85.05 του κοινού δασμολογίου  

Επίσημη Εφημερίδα αριθ. L 202 της 26/07/1983 σ. 0009 - 0010 Φινλανδική ειδική έκδοση: Κεφάλαιο 2 τόμος 3 σ. 0201  Ισπανική ειδική έκδοση: Κεφάλαιο 02 τόμος 10 σ. 0042  Σουηδική ειδική έκδοση: Κεφάλαιο 2 τόμος 3 σ. 0201  Πορτογαλική ειδική έκδοση : Κεφάλαιο 02 τόμος 10 σ. 0042 

***** ΚΑΝΟΝΙΣΜΟΣ (ΕΟΚ) αριθ. 2055/83 ΤΗΣ ΕΠΙΤΡΟΠΗΣ  της 20ής Ιουλίου 1983  για την κατάταξη εμπορευμάτων στις κλάσεις 84.49 και 85.05 του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 3,  Εκτιμώντας:  ότι για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου πρέπει να θεσπισθούν διατάξεις για τη δασμολογική κατάταξη των φορητών μηχανών κοπής χόρτων-διαμόρφωσης των άκρων, που είναι εφοδιασμένες με τροχούς και σύστημα κοπής που απαρτίζεται από νάυλον νήμα το οποίο εκτελεί εξαιρετικά γρήγορη κυκλική κίνηση και κινούνται ανάλογα με τον τύπο ή από ενσωματωμένο βενζινοκινητήρα τοποθετημένο σε ελαφρύ μεταλλικό πλαίσιο και εφοδιασμένο με λαβή για το χειρισμό με το χέρι ή από ενσωματωμένο ηλεκτρικό κινητήρα τοποθετημένο σε ράβδο μήκους περίπου 90cm και εφοδιασμένο με λαβή για το χειρισμό με το χέρι·  ότι το Κοινό Δασμολόγιο, που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), κατατάσσει στην κλάση 84.25 του Κοινού Δασμολογίου τις μηχανές για το κούρεμα του χόρτου, στην κλάση 84.49 τα εργαλεία και μηχανές-εργαλεία που λειτουργούν με συμπιεσμένο αέρα ή με ενσωματωμένο κινητήρα άλλο εκτός από ηλεκτρικό και χρησιμοποιούνται με το χέρι και στην κλάση 85.05 του Κοινού Δασμολογίου τα εργαλεία και μηχανές-εργαλεία-άπαντα ηλεκτρομηχανικά, με ενσωματωμένο κινητήρα που χρησιμοποιούνται με το χέρι·  ότι οι διάφορες αυτές κλάσεις είναι δυνατόν να ληφθούν υπόψη για την κατάταξη των μηχανημάτων που περιγράφονται ανωτέρω·  ότι τα εν λόγω μηχανήματα που χρησιμεύουν για τις εργασίες τελικής διαμόρφωσης του χορτοτάπητα, για τις εργασίες στις γωνίες, κατά μήκος τοίχων, κάτω από θάμνους κλπ, έχουν σχεδιασθεί για να κρατούνται, να χρησιμοποιούνται και να κατευθύνονται με το χέρι κατά τη διάρκεια της χρήσης τους·  ότι σαν μηχανες για το κούρεμα του χόρτου θεωρούνται μόνον οι μηχανές που επιτρέπουν να γίνεται με μηχανικά μέσα η κοπή χόρτου σε μεγάλες επιφάνειες·  ότι οι επεξηγηματικές σημειώσεις της ονοματολογίας του συμβουλίου τελωνειακής συνεργασίας σχετικά με την κλάση 84.49 του Κοινού Δασμολογίου θεωρούν σαν εργαλεία και μηχανές-εργαλεία για χρήση με το χέρι όσα έχουν σχεδιασθεί για να κρατούνται, να χρησιμοποιούνται και να κατευθύνονται με το χέρι κατά τη διάρκεια της χρήσης τους, ανεξάρτητα από το αν υπερυψώνονται και μετακινούνται κατά τη διάρκεια της εργασίας· ότι οι ίδιες επεξηγηματικές σημειώσεις επιτρέπουν να χρησιμοποιούνται τα μηχανήματα του είδους αυτού με βοηθητικές διατάξεις στήριξης (τρίποδες, δεκανίκια με συμπεπιεσμένο αέρα, αναρτήσεις με περιτυλίξεις, κλπ)·  ότι οι επεξηγηματικές αυτές σημειώσεις εφαρμόζονται επίσης στα ηλεκτρομηχανικά εργαλεία και στις ηλεκτρομηχανικές μηχανές μηχανές-εργαλεία κλάσης 85.05 του Κοινού Δασμολογίου·  ότι τα μηχανήματα που προαναφέρονται πρέπει, κατά συνέπεια, να καταταχθούν στις κλάσεις 84.49 και 85.05 του Κοινού Δασμολογίου ανάλογα με το αν κινούνται με ενσωματωμένο βενζινοκινητήρα ή ηλεκτρικό κινητήρα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι φορηγτές μηχανές κοπής χόρτων - διαμόρφωσης των άκρων που είναι εφοδιασμένες με τροχούς για τη στήριξη τους και σύστημα κοπής που απαρτίζεται από λεπτό νάυλον νήμα το οποίο εκτελεί εξαιρετικά γρήγορη κυκλική κίνηση και κινούνται, ανάλογα με τον τύπο, ή από ενσωματωμένο βενζινοκινητήρα τοποθετημένο σε ελαφρύ μεταλλικό πλαίσιο και εφοδιασμένο με λαβή για το χειρισμό με το χέρι, ή από ενσωματωμένο ηλεκτρικό κινητήρα τοποθετημένο σε ράβδο μήκους περίπου 90cm και εφοδιασμένο με λαβή για το χειρισμό με το χέρι, κατατάσσονται στο Κοινό Δασμολόγιο ως εξής:  α) όταν κινούνται με βενζινοκινητήρα, στην κλάση:  84.49 Εργαλεία και μηχαναί-εργαλεία, λειτουργούντα δια συμπιεσμένου αέρος ή μετ' ενσωματωμένου κινητήρος, ετέρου του ηλεκτρικού, χρησιμοποιούμενα δια της χειρός,  β) όταν κινούνται με ηλεκτρικό κινητήρα, στην κλάση  85.05 Εργαλεία και μηχαναί-εργαλεία, άπαντα ηλεκτρομηχανικά (μετ' ενσωματωμένου κινητήρος), χρήσεως χειρός.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιουλίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 72 της 18. 3. 1983, σ. 3.